CELEX: 22012D0055
Language: sl
Date: 2012-03-30 00:00:00
Title: Sklep Skupnega odbora EGP št. 55/2012 z dne 30. marca 2012 o spremembi Priloge XII (Prosti pretok kapitala) k Sporazumu EGP

2.8.2012   
            
            
               SL
            
            
               Uradni list Evropske unije
            
            
               L 207/35
            
         SKLEP SKUPNEGA ODBORA EGP
   št. 55/2012
   z dne 30. marca 2012
   o spremembi Priloge XII (Prosti pretok kapitala) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XII k Sporazumu je bila spremenjena s Sklepom Skupnega odbora EGP št. 50/2010 z dne 30. aprila 2010 (1).
            
         
               (2)
            
            
               Direktivo 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (2) je treba vključiti v Sporazum.
            
         
               (3)
            
            
               Direktiva 2011/7/EU z učinkom od 16. marca 2013 razveljavlja Direktivo Sveta 2000/35/ES Evropskega parlamenta in Sveta (3), ki je vključena v Sporazum in jo je zato treba v okviru Sporazuma razveljaviti z učinkom od 16. marca 2013 –
            
         SPREJEL NASLEDNJI SKLEP:
   Člen 1
   Besedilo točke 2 (Direktiva 2000/35/ES Evropskega parlamenta in Sveta) Priloge XII k Sporazumu se z učinkom od 16. marca 2013 nadomesti z naslednjim:
   
      „32011 L 0007: Direktiva 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (UL L 48, 23.2.2011, str. 1).“
   
   Člen 2
   Besedilo Direktive 2011/7/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 31. marca 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. marca 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 181, 15.7.2010, str. 18.
   
      (2)  UL L 48, 23.2.2011, str. 1.
   
      (3)  UL L 200, 8.8.2000, str. 35.
   
      (4)  Navedene so ustavne zahteve.